**Priloga –**

 **Zakon o začasnih ukrepih za omilitev in odpravo posledic COVID-19 (ZZUOOP) in Zakon o interventnih ukrepih za omilitev posledic drugega vala epidemije COVID-19 (ZIUOPDVE)**

**Ukrepi na področju socialnega varstva**

Kazalo vsebine

[1. Podlaga za razporeditev zaposlenega k drugemu izvajalcu in dodatek za razporeditev (55. člen ZZUOOP in 103. člen ZIUOPDVE) 2](#_Toc58177039)

[1.1 Začasna razporeditev – pisni sklep in dogovor o začasni razporeditvi 2](#_Toc58177040)

[1.2 Začasna razporeditev – drugo pravno razmerje 3](#_Toc58177041)

[1.3 Plača, povračilo stroškov in drugi prejemki iz delovnega razmerja (ZZUOOP) 3](#_Toc58177042)

[1.4 Povračilo vseh stroškov dela iz proračuna (ZIUOPDVE) 3](#_Toc58177043)

[2. Dodatek za neposredno delo z uporabniki, obolelimi za COVID-19 (56. člen ZZUOOP, 18. člen ZIUOPDVE) 4](#_Toc58177044)

[2.1 Izvajalci, ki izvajajo socialnovarstveno storitev institucionalno varstvo 4](#_Toc58177045)

[2.2 Pomoč na domu 4](#_Toc58177046)

[2.3 Dodatek za začasno razporeditev in dodatek za delo z uporabniki, obolelimi za COVID-19 se seštevata 5](#_Toc58177047)

[3. Osebna varovalna oprema in sredstva za dezinfekcijo (81.in 82. člen ZZUOOP) 5](#_Toc58177048)

[3.1 Enomesečna obvezna strateška zaloga osebne varovalne opreme (81. člen) 5](#_Toc58177049)

[3.2 Povračilo stroškov za osebno varovalno opremo in sredstev za dezinfekcijo v sivi in rdeči coni (82. člen) 5](#_Toc58177050)

[4. Finančna pomoč izvajalcem socialnovarstvene storitve institucionalno varstvo (83. člen ZZUOOP, 36. člen ZIUOPDVE) 6](#_Toc58177051)

[4.1 Kritje izpada nezasedenih kapacitet (83/4,5 člen ZZUOOP in 36. člen ZIUOPDVE ) 6](#_Toc58177052)

[4.2 Pogoji za začasno namestitev v zunanji namestitveni prostor (83/1, 2, 3 člen ZZUOOP in 36. člen ZIUOPDVE) 6](#_Toc58177053)

[4.3 Povrnitev stroškov najema zunanjih kapacitet in materialnih stroškov zaradi vzpostavitve rdeče cone (83/1, 2 člen ZZUOOP in 36. člen ZIUOPDVE) 7](#_Toc58177054)

[4.4 Zagotovitev dodatnih prostorov zaradi potrebe vzpostavitve rdeče cone (83/3 člen in 36. člen ZIUOPDVE) 7](#_Toc58177055)

[5. Ukrepi za uporabnike in njihove starše, skrbnike (84. in 57. člen ZZUOOP) 8](#_Toc58177056)

[5.1 Domača oskrba uporabnika (84. člen) 8](#_Toc58177057)

[5.2 Pravica do nadomestila plače zaradi varovanja osebe zaradi nezmožnosti obiskovanja socialno varstvene storitve vodenja in varstva ter zaposlitve pod posebnimi pogoji (57. člen ZZUOOP in 20. člen ZIUOPDVE) 8](#_Toc58177058)

[6. Omejitev stika stanovalcem (87.člen ZZUOOP) 9](#_Toc58177059)

[7. Sofinanciranje stroškov za testiranje oseb, ki delajo pri izvajalcu socialnovarstvene storitve institucionalno varstvo (103/3, 4, delno 5 člen ZIUOPDVE) 9](#_Toc58177060)

[8. Dodatek za delo v rizičnih razmerah po 11. točki prvega odstavka 39. člena KPJS (123. člen ZIUOPDVE) 9](#_Toc58177061)

[9. Zaposlovanje v javnem sektorju zaradi nujnih delovnih potreb (124. člen) 10](#_Toc58177062)

[10. Dodatek za delo v rizičnih razmerah direktorjem v javnem sektorju v dejavnosti zdravstva in socialnega varstva (125. člen) 10](#_Toc58177063)

# Podlaga za razporeditev zaposlenega k drugemu izvajalcu in dodatek za razporeditev (55. člen ZZUOOP in 103. člen ZIUOPDVE)

## Začasna razporeditev – pisni sklep in dogovor o začasni razporeditvi

Zaposleni se zaradi zagotavljanja ukrepov preprečevanja širjenja in omejevanja okužbe COVID-19 na podlagi pisnega sklepa razporedi k drugemu izvajalcu socialno varstvene storitve institucionalno varstvo. Začasna razporeditev je dopustna na ustrezno delovno mesto, za katero zaposleni izpolnjuje predpisane pogoje in za katero se zahteva najmanj enaka vrsta in raven izobrazbe, kot se zahteva za opravljanje dela, za katero ima zaposleni sklenjeno pogodbo o zaposlitvi, ter je delo sposoben opravljati.

Zaposleni, ki je razporejen k drugemu izvajalcu, je upravičen do dodatka zaradi začasne razporeditve v višini 20 odstotkov urne postavke osnovne plače zaposlenega.

Delodajalec in izvajalec, h kateremu je zaposleni razporejen skleneta dogovor, ki vsebuje najmanj:

* datum začetka opravljanja dela na drugem delovnem mestu,
* datum prenehanja začasne razporeditve,
* navedbo delovnega mesta, na katerem bo zaposleni opravljal delo, s kratkim opisom nalog,
* kraj opravljanja dela,
* morebitni dogovor o povračilu nastalih stroškov.

Začasna razporeditev lahko predčasno preneha z enostranskim odstopom delodajalca od dogovora o začasni razporeditvi.

Upravičenci:

* Izvajalci socialno varstvene storitve institucionalno varstvo, ki začasno razporedi zaposlenega k drugemu izvajalcu.

Veljavnost ukrepa:

* Od 24. 10. 2020 do 31. 12. 2021.

##  Začasna razporeditev – drugo pravno razmerje

Zaposleni, ki je pred uveljavitvijo tega zakona, to je od 1. 6. 2020 do 24. 10. 2020, začasno opravljal delo pri drugem izvajalcu na podlagi drugega pravnega razmerja (npr. pogodba civilnega prava), je upravičen do dodatka za začasno razporeditev v višini 20 odstotkov urne postavke osnovne plače zaposlenega.

Upravičenci:

* Izvajalci socialno varstvene storitve institucionalno varstvo, ki so začasno razporedili zaposlenega k drugemu izvajalcu.

Veljavnost ukrepa:

* Od 1. 6. 2020 do 23. 10. 2020.

## Plača, povračilo stroškov in drugi prejemki iz delovnega razmerja (ZZUOOP)

Zaposleni ima v času začasne razporeditve pravico do plače, kot da bi opravljal svoje delo, če je to zanj ugodnejše. V primeru, da bi bila plača na delovnem mestu, na katerega je zaposleni začasno prerazporejen, ugodnejša, ima pravico do višje plače.

Plačo in povračila stroškov ter druge prejemke iz delovnega razmerja prejema pri delodajalcu, s katerim ima sklenjeno pogodbo o zaposlitvi.

Sredstva za financiranje potnih stroškov in dodatka za razporeditev se delodajalcu povrnejo iz proračuna Republike Slovenije. Navodila za vlaganje zahtevkov so v pripravi.

Stroški dela bremenijo delodajalca, s katerim ima zaposleni sklenjeno pogodbo o zaposlitvi, razen, če se delodajalec in izvajalec, h kateremu je zaposleni začasno razporejen, **dogovorita drugače.**

Ne glede na določbe zakonov in kolektivnih pogodb, ki urejajo osnovo za nadomestilo plače za čas odsotnosti z dela, se dodatek za razporeditev ne všteva v osnovo za nadomestilo plače za čas odsotnosti z dela.

## Povračilo vseh stroškov dela iz proračuna (ZIUOPDVE)

V 103. členu ZIUOPDVE se je osmi odstavek 56. člen ZZUOOP spremenil tako, da se vsi stroški dela, ki nastanejo delodajalcu, ki je razporedil delavca k drugemu izvajalcu povrnejo iz proračuna.

**Pomembno:**

* **Od 1. 6. 2020 do 27. 11. 2020** se iz proračuna povračajo sredstva za financiranje potnih stroškov in dodatek za razporeditev, ostali stroški dela gredo v breme delodajalca, če z izvajalcem, ni drugače določeno.
* **Od 28. 11 2020** dalje gredo vsi stroški dela za delavca, ki ga je delodajalec razporedil k drugemu izvajalcu v breme proračuna.

Zahtevke za povračilo izvajalci vlagajo:

* na MDDSZ, če je delodajalec izvajalec socialnovarstvene dejavnosti,
* na MZ, če je delodajalec izvajalec zdravstvene dejavnosti.

# Dodatek za neposredno delo z uporabniki, obolelimi za COVID-19 (56. člen ZZUOOP, 18. člen ZIUOPDVE)

## Izvajalci, ki izvajajo socialnovarstveno storitev institucionalno varstvo

Zaposleni, ki neposredno dela v okolju s COVID-19 uporabniki, pri katerih obstaja sum na okužbo s COVID-19 (siva cona) oziroma je potrjena okužba s COVID-19 (rdeča cona), je upravičen do dodatka v višini 30 odstotkov urne postavke osnovne plače zaposlenega.

Dodatek se lahko izplača le za ure dela, ko zaposleni opravljajo delo v okolju s COVID-19 uporabniki, pri katerih obstaja sum na okužbo s COVID-19 (siva cona) oziroma je ta potrjena (rdeča cona).

|  |  |
| --- | --- |
| Delo v sivi coni 56. člen PKP5 | 30 odstotkov |
| Delo v rdeči coni 56. člen PKP5 | 30 odstotkov |

Upravičenci::

* Izvajalci socialno varstvene storitve institucionalno varstvo v javni mreži,
* Izvajalci kriznih namestitev (CSD),
* Izvajalci socialno varstvenih programov, ki izvajajo nastanitev,

**OPOMBA**: ZIUOPDVE je v prvem odstavku 56. člena ZZUOOP določil, da so do dodatka upravičeni izvajalci socialnega varstva v javni mreži, kar pa že določa 7. Točka prvega odstavka 56. Člena ZZUOOP, ki napotuje na krog upravičencev kot je določen v 82. Členu ZZUOOP izrecno določa z določitvijo kroga upravičencev. Glede na navedeno, se krog upravičencev ne spreminja.

Veljavnost ukrepa:

* Od 1. 6 .2020 do 31. 12. 2021.

## Pomoč na domu

Zaposleni, ki neposredno dela v okolju s COVID-19 uporabniki, pri katerih je okužba s COVID-19 potrjena, je upravičen do dodatka v višini 30 odstotkov urne postavke osnovne plače zaposlenega.

Veljavnost ukrepa:

* Od 1. 6 .2020 do 31. 12. 2021, razen v času epidemije.

Dodatek se lahko izplača le za ure dela, ko zaposleni opravlja delo z uporabnikom, ki je okužen s COVID-19.

|  |  |
| --- | --- |
| Delo v rdeči coni 56. člen PKP5 | 30 odstotkov |

Upravičenci:

* Izvajalci pomoči na domu v mreži javne službe

Veljavnost ukrepa:

* Od 1. 6 .2020 do 31. 12. 2021.

## Dodatek za začasno razporeditev in dodatek za delo z uporabniki, obolelimi za COVID-19 se seštevata

Dodatek za razporeditev in dodatek za delo z uporabniki, obolelimi za COVID-19 se seštevata.

|  |  |
| --- | --- |
| Delo v sivi coni 56. člen PKP5Delo v rdeči coni 56. člen PKP5 | 30 odstotkov |
| Dodatek za razporeditev po 55. členu PKP5 | 20 odstotkov |
| Skupaj  | 50 odstotkov |

# Osebna varovalna oprema in sredstva za dezinfekcijo (81.in 82. člen ZZUOOP)

## Enomesečna obvezna strateška zaloga osebne varovalne opreme (81. člen)

Izvajalcem na področju socialnega varstva, izvajalcem osebne asistence in izvajalcem programov v podporo družini se sofinancira enkraten enomesečni strošek za vzpostavitev obvezne strateške zaloge osebne varovalne opreme.

Podrobnejša merila za financiranje obvezne strateške zaloge osebne varovalne opreme določi minister, pristojen za socialne zadeve, v sodelovanju z ministrom, pristojnim za zdravje. Podrobnejša navodila so v pripravi.

Upravičenci::

* Izvajalci na področju socialnega varstva,
* Izvajalci osebne asistence,
* Izvajalci programov v podporo družini po Družinskem zakoniku.

Veljavnost ukrepa:

* Ukrep se izvede enkrat v obdobju od 24. 10. 2020 do 31. 12. 2021.

## Povračilo stroškov za osebno varovalno opremo in sredstev za dezinfekcijo v sivi in rdeči coni (82. člen)

Izvajalcem socialno varstvene storitve institucionalno varstvo v javni mreži se povrnejo stroški za osebno varovalno opremo in dezinfekcijo prostorov v primeru oskrbe uporabnikov, pri katerih je prisoten sum na okužbo s COVID-19 (siva cona) oziroma potrjena okužba s COVID-19 (rdeča cona).

Podrobnejša merila za financiranje osebne varovalne opreme in dezinfekcije prostorov določi minister, pristojen za socialne zadeve, v sodelovanju z ministrom, pristojnim za zdravje.

Upravičenci:

* Izvajalci socialno varstvene storitve institucionalno varstvo v javni mreži (za zaposlene, ki izvajajo osnovno in socialno oskrbo),
* Izvajalci kriznih namestitev (CSD),
* Izvajalci socialno varstvenih programov, ki izvajajo nastanitev.

Veljavnost ukrepa:

* Od 1. 6. 2020 do 31. 12. 2021.

# Finančna pomoč izvajalcem socialnovarstvene storitve institucionalno varstvo (83. člen ZZUOOP, 36. člen ZIUOPDVE)

## Kritje izpada nezasedenih kapacitet (83/4,5 člen ZZUOOP in 36. člen ZIUOPDVE )[[1]](#footnote-1)

Izvajalcem socialno varstvene storitve institucionalnega varstva iz 50. in 51. člena Zakona o socialnem v varstvu (ZSV) se krije izpad prihodkov zaradi nezasedenih kapacitet, in sicer za vse nezasedene kapacitete, ki so prazne zaradi zagotavljanja ukrepa omejevanja okužbe s COVID-19. Krije se izpad prihodkov v višini cene oskrbe I v standardni dvoposteljni sobi s souporabo sanitarij.

Izvajalcem storitve institucionalnega varstva iz 52. in 54. člena ZSV pa se krije izpad prihodkov v višini cene za dvoposteljno sobo s souporabo sanitarij, ki je najnižja med vsemi oblikovanimi cenami za kategorije oskrbe institucionalnega varstva odraslih s posebnimi potrebami.

Upravičenci:

* Izvajalci socialno varstvene storitve institucionalno varstvo.

Veljavnost ukrepa:

* Od 1. 6. 2020 do 31. 12. 2021.

## Pogoji za začasno namestitev v zunanji namestitveni prostor (83/1, 2, 3 člen ZZUOOP in 36. člen ZIUOPDVE)

Izvajalci socialno varstvene storitve institucionalno varstvo v javni mreži lahko uporabnika, ki ima potrjeno okužbo s COVID-19 in ne potrebuje bolnišničnega zdravljenja, ter mu ne more zagotoviti namestitve v rdeči coni v svojih prostorih, po predhodnem soglasju ministra, pristojnega za socialne zadeve, začasno namesti v zunanji namestitveni prostor.

Izvajalci za izdajo soglasja na MDDSZ pošljejo izpolnjeno vlogo za izdajo soglasja za najem dodatnih prostorov. Vlogi je treba priložiti pisno mnenje Delovne skupine koordinatorjev (organizacijo prostora glede na epidemiološki status uporabnikov s pisnim mnenjem potrdi Delovna skupina koordinatorjev za preprečevanje in obvladovanje okužb z virusom SARS-CoV-2).

Pogoj za vzpostavitev zunanje rdeče cone je:

* izvajalec ne more zagotoviti dodatnih kapacitet znotraj obstoječih prostorov in
* soglasje ministrstva.

Izjemoma lahko v dogovoru z epidemiologom v zunanji namestitveni prostor namesti tudi uporabnike, pri katerih ne obstaja sum na COVID-19 oziroma nimajo potrjene okužbe s COVID-19. Izjema je dopustna le, če je število uporabnikov s sumom na COVID-19 in uporabnikov s potrjeno okužbo na COVID-19 tako veliko, da je pri izvajalcu mogoče organizirati zgolj sivo in rdečo cono.

Izvajalci za izdajo soglasja na MDDSZ pošljejo izpolnjeno vlogo za izdajo soglasja za najem dodatnih prostorov. Vlogi je treba priložiti pisno mnenje epidemiologa.

Pogoj za vzpostavitev zunanje bele cone je:

* če je število uporabnikov s sumom na COVID-19 in uporabnikov s potrjeno okužbo na COVID-19 tako veliko, da je pri izvajalcu mogoče organizirati zgolj sivo in rdečo cono.
* soglasje ministrstva.

## Povrnitev stroškov najema zunanjih kapacitet in materialnih stroškov zaradi vzpostavitve rdeče cone (83/1, 2 člen ZZUOOP in 36. člen ZIUOPDVE)

Izvajalcu socialno varstvene storitve institucionalno varstvo se za obdobje od 1. junija 2020 do 31. decembra 2021 iz proračuna Republike Slovenije povrnejo stroški, ki so nastali zaradi namestitve uporabnikov v zunanji namestitveni prostor.

Izvajalcu socialno varstvene storitve institucionalno varstvo se za obdobje od 1. junija 2020 do 31. decembra 2021 iz proračuna Republike Slovenije povrne tudi razlika stroškov, ki so nastali med priznanimi stroški zdravstvene nege, ki jih izvajalcu zagotavlja ZZZS ter dejansko nastalimi stroški zdravstvene nege, ki so nastali zaradi premestitve v dodatni prostor.

Podrobnejša opredelitev in merila bodo določena s podzakonskim aktom, ki ga sprejme minister, pristojen za socialne zadeve, v 30 dneh od sprejema zakona. Na podlagi podzakonskega predpisa bodo izdana navodila.

Upravičenci:

* izvajalci socialno varstvene storitve institucionalno varstvo v javni mreži,
* izvajalci kriznih namestitev (CSD),
* izvajalci socialno varstvenih programov, ki izvajajo nastanitev.

Veljavnost ukrepa:

* Od 1. 6. 2020 do 31. 12. 2021.

## Zagotovitev dodatnih prostorov zaradi potrebe vzpostavitve rdeče cone (83/3 člen in 36. člen ZIUOPDVE)

Minister lahko zaradi potrebe vzpostavitve rdeče cone začasno zagotovi dodatne prostore za izvajanje institucionalnega varstva.

Izvajalec lahko ministrstvu posreduje vlogo za začasno odobritev dodatnih prostorov za potrebe rdeče cone, v kolikor rdeče cone ob povečanju števila okuženih stanovalcev ne more organizirati v okviru svojih prostorskih kapacitet. Izvajalec vlogi priloži pisno mnenje Regijskega tima, ki opredeli potrebo po dodatnem prostoru in ustreznost dodatnega prostora za organizacijo rdeče cone.

Veljavnost ukrepa:

* Od 24. 10. 2020 do 31. 12. 2021.

# Ukrepi za uporabnike in njihove starše, skrbnike (84. in 57. člen ZZUOOP)

## Domača oskrba uporabnika (84. člen)

V primeru, da se uporabnik institucionalnega varstva iz 16. člena ZSV, ki je tudi zavezanec za plačilo socialno varstvene storitve institucionalnega varstva, zaradi zagotavljanja ukrepa omejevanja okužbe s COVID-19 umakne iz institucionalnega varstva v domačno oskrbo, se iz proračuna Republike Slovenije krije strošek oskrbnine.

Sredstva za kritje stroškov oskrbnine se zagotavljajo za čas umika v domačo oskrbo zaradi zagotavljanja ukrepa omejevanja okužbe s COVID-19. Vračilo sredstev se zagotavlja, če je prišlo do umika v domačo oskrbo:

* zaradi suma na okužbo oz. potrjenih okužb v zavodu,
* zaradi morebitnega stika uporabnika z okuženo osebo ter
* za vse umike v domačo oskrbo v času razglašene epidemije.

Pravica do kritja stroška oskrbnine pripada uporabniku in zavezancu za plačilo socialnovarstvene storitve institucionalno varstvo, razen lokalni skupnosti.

Upravičenci:

* Izvajalci socialno varstvene storitve institucionalno varstvo v imenu uporabnikov, ki izvedejo vračilo oskrbnine.

Veljavnost ukrepa:

* Od 1. 6. 2020 do 31. 12. 2021.

## Pravica do nadomestila plače zaradi varovanja osebe zaradi nezmožnosti obiskovanja socialno varstvene storitve vodenja in varstva ter zaposlitve pod posebnimi pogoji (57. člen ZZUOOP in 20. člen ZIUOPDVE)

Eden od staršev ali oseba, ki neguje osebo na podlagi veljavnega izvršilnega naslova v skladu s predpisi, ki urejajo družinska razmerja ali skrbnik, ki svojega varovanca neguje in varuje in ne more opravljati dela zaradi višje sile zaradi varstva osebe, ki ne more obiskovati socialno varstvene storitve vodenja in varstva ter zaposlitve pod posebnimi pogoji, in ni v institucionalnem varstvu, je upravičen do nadomestila plače.

Upravičenost je vezana na čas zaprtja dnevnega centra, ki izvaja storitev vodenja, varstva in zaposlitve pod posebnimi pogoji oziroma objektivne okoliščine nemožnosti vključevanja v storitev. Navedeno velja tudi za čas neizvajanja programa vzgoje in izobraževanja za osebe s posebnimi potrebami.

Upravičenec:

* Zaposleni delavec, eden od staršev ali oseba, ki dejansko neguje in varuje osebo oz. otroka v primeru nezmožnosti vključevanja uporabnika v storitev vodenja, varstva ter zaposlitve pod posebnimi pogoji ali program vzgoje in izobraževanja.

Veljavnost ukrepa:

* Od 1. 9. 2020 do 31. 12. 2020, z možnostjo podaljšanja za pol leta.

# Omejitev stika stanovalcem (87. člen ZZUOOP)

Zaradi izvajanje ukrepov omejevanja okužbe s COVID-19 in varovanja javnega zdravja oziroma zagotavljanja pravic drugih, lahko direktor socialno varstvenega zavoda s sklepom omeji stike stanovalcev in zapuščanje zavodskega območja

Omejitev se lahko odredi le za čas in v obsegu, ki je nujno potreben za zagotovitev njenega namena. Socialno varstveni zavod med trajanjem ukrepa ob upoštevanju svojih realnih možnosti spodbuja druge načine ohranjanja stikov stanovalcev z njihovimi družinskimi člani in drugimi osebami, v skladu z njihovimi individualnimi potrebami.

Direktor socialno varstvenega zavoda o sprejemu sklepa obvesti stanovalce in zaposlene in vsakih sedem dni presodi obstoj razlogov za omejitev stika stanovalcev. Omejitev preneha, ko razlogi zanjo niso več podani.

Upravičenci:

* Izvajalci socialno varstvene storitve institucionalno varstvo

Veljavnost ukrepa:

* Od 24. 10. 2020 do 31. 12. 2021, z možnostjo podaljšanja za pol leta.

# Sofinanciranje stroškov za testiranje oseb, ki delajo pri izvajalcu socialnovarstvene storitve institucionalno varstvo (103/3, 4, delno 5. člen ZIUOPDVE)

Tretji odstavek 103. člena ZIUOPDVE zagotavlja sofinanciranje sredstev za testiranje vseh, ki delajo pri izvajalcu socialno varstvene storitve institucionalno varstvo (krog opredeljen v prvem odstavku 55. člena ZZUOOP – glej točka 1.1.) od 19. 10 .2020 do preklica epidemije.

Navedena določba se ne uporablja, saj testiranje in povračilo stroškov ureja Odredba o začasnih ukrepih na področju organizacije zdravstvene dejavnosti zaradi obvladovanja nalezljive bolezni COVID-19 (Uradni list RS, št. 164/20, 168/20 in 171/20) in šesti odstavek 41. člena ZZUOOP. Stroške se izvajalcu, ki izvaja testiranje po pooblastilu ministra, pristojnega za zdravje (peti odstavek 41. člena ZZUOOP), povrne iz proračuna prek Zavoda za zdravstveno zavarovanje Slovenije.

# Dodatek za delo v rizičnih razmerah po 11. točki prvega odstavka 39. člena KPJS (123. člen ZIUOPDVE)

Za zaposlene, ki so upravičeni do dodatka za delo v rizičnih razmerah po 11. točki prvega odstavka 39. člena KPJS se zagotavlja povračilo sredstev iz proračuna.

Postopek in roke za povračilo sredstev bo predpisalo Ministrstvo za finance v 30 dneh od uveljavitve zakona. Zahtevki za povračilo pa se bodo vlagali na MDDSZ.

Veljavnost ukrepa:

* od 19. 10. 2020 do preklica epidemije.

# Zaposlovanje v javnem sektorju zaradi nujnih delovnih potreb (124. člen)

Delodajalec lahko zaradi nujnih delovnih potreb sklene **pogodbo o zaposlitvi za določen čas brez javne objave prostega delovnega mesta**. V tem primeru se lahko pogodba o zaposlitvi sklene za določen čas, vendar najdalj za obdobje do 31. 8. 2021.

Pogodba o zaposlitvi se tako **lahko sklene tudi s strokovnim delavcem, ki še nima opravljenega strokovnega izpita s področja socialnega varstva.**

Določba velja tudi za zasebne izvajalce v mreži javne službe.

Krog upravičencev:

* Vsi izvajalci socialno varstvenih storitev v javni mreži (javni zavodi in koncesionarji)

Veljavnost ukrepa:

* 28. 11. 2020 do 31. 8. 2020

# Dodatek za delo v rizičnih razmerah direktorjem v javnem sektorju v dejavnosti zdravstva in socialnega varstva (125. člen)

ZIUOPDVE uvaja dodatek za delo v rizičnih razmerah direktorjem javnih zavodov v dejavnosti zdravstva in socialnega varstva, kot jih opredeljuje Uredba o plačah direktorjev v javnem sektorju (Uradni list RS, št. 68/17, 4/18 in 30/18). Dodatek je v višini 65 odstotkov urne postavke osnovne plače za polovico rednega delovnega časa. Finančna sredstva za dodatke direktorjem javnih zavodov se ne zagotavljajo iz proračuna RS.

Krog upravičencev:

* Delovna mesta v skladu 1. členom Uredbe o plačah direktorjev v javnem sektorju (direktorji, v.d. direktorji, pomočniki in namestniki direktorjev, strokovni direktorji oz. strokovne vodje).

Veljavnost ukrepa:

* Od 19. 10. 2020 do preklica epidemije.
1. 36. člen ZIUOPDVE je vsebino 1. in 2. odstavka 83. člena ZZUOOP premaknil v 4. in 5. odstavek, vsebina določb ostala nespremenjena. [↑](#footnote-ref-1)